Suchinthana/ta-wikipedia huggingface dataset:
ஆஃபினியம் பாசுபைடு

ஆஃபினியம் பாசுபைடு  (Hafnium phosphide)  என்பது HfP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். ஆஃபினியமும் பாசுபரசும் சேர்ந்து இச்சேர்மம் உருவாகிறது.

தயாரிப்பு
வெற்றிடத்தில் உயர் வெப்பநிலையில் மூடி முத்திரையிடப்பட்ட குவார்ட்சு குழாயில் ஆஃபினியம் தூளையும் சிவப்பு பாசுபரசையும் ஒன்றாகச் சேற்த்து  சூடாக்குவதன் மூலம் ஆஃபினியம் பாசுபைடு சேர்மத்தை உருவாக்கலாம். 

4Hf + P4 -> 4HfP

பயன்கள்

ஆஃபினியம் பாசுபைடு அதிக ஆற்றல், உயர் அதிர்வெண் பயன்பாடுகள் மற்றும் சீரொளி டையோட்களில் பயன்படுத்தப்படும் ஒரு குறைக்கடத்தி ஆகும்.

சிலிக்கா-ஆதரவுடன் (HfP/SiO2) ஆஃபினியம் பாசுபைடு ஒரு திண்ம அமில வினையூக்கியாக சைலனில் இருந்து பர்பரால்  உற்பத்திக்கு பயன்படுத்தப்படுகிறது.

மேற்கோள்கள்

ஆஃபினியம் சேர்மங்கள்
பாசுபைடுகள்
1981 இந்திய மக்கள் தொகைக் கணக்கெடுப்பு

1981 இந்திய மக்கள் தொகைக் கணக்கெடுப்பு, 1872 முதல் ஒவ்வொரு தசாப்தத்திலும் இந்தியாவில் நடத்தப்படும் மக்கள் தொகைக் கணக்கெடுப்பின் வரிசையில் 12 வது ஆகும். இந்தியாவின் மக்கள் தொகை 685,184,692 பேர் எனக் கணக்கிடப்பட்டது.

மாநில வாரியாக மக்கள்தொகை

மதப் புள்ளிவிவரங்கள் 

 இந்தியாவில் உள்ள முக்கிய மதக் குழுக்களுக்கான மக்கள் தொகை தரவுகள் (1981)

மேலும் காண்க 

 இந்தியாவின் மக்கள் தொகையியல்

மேற்கோள்கள்

வெளி இணைப்புகள் 

 

இந்தியாவில் மக்கள் தொகைக் கணக்கெடுப்புகள்
1981
என்றி கர்னி பள்ளி

என்றி கர்னி பள்ளிகள் (ஆங்கிலம்: Henry Gurney Schools; மலாய்: Sekolah Henry Gurney) என்பது மலேசியாவில் இளம் குற்றவாளிகளின் ஒழுக்கத்தை மேம்படுத்துவதற்காக நிறுவப்பட்ட சீர்த்திருத்தப் பள்ளிகள் ஆகும். மலேசியாவில் ஐந்து இடங்களில் இந்தப் பள்ளிகள் (மையங்கள்) உள்ளன.

இந்த மையங்கள் சிறார் நீதிமன்றங்கள் சட்டம் 1947 [சட்டம் 90] (Juvenile Courts Act 1947 [Act 90]) கீழ் 1949-இல் நிறுவப்பட்டன. 15 மே 1950-க்கு முன்னர், இந்தப் பள்ளிகள் உயர் ஒழுக்கப் பள்ளிகள் என்று அழைக்கப்பட்டன.

பொது

இந்தப் பள்ளி 1949-இல் முதன்முதலில் உருவாக்கப்பட்டது. சிறார் ஆண்களுக்காக நிறுவப்பட்ட இந்தப் பள்ளி அதன் பெயரில் 3 முறை மாற்றங்களுக்கு உட்பட்டுள்ளது. 1949-இல் உயர் ஒழுக்கப்பள்ளி என்ற பெயரில் தொடங்கியது. 1950-இல் இளைஞர் பயிற்சிப் பள்ளி என பெயர் மாற்றம் செய்யப்பட்டது. மூன்றாவதாக 15 மே 1950-இல் என்றி கர்னி பள்ளி எனப் பெயர் மாற்றம் கண்டது.

என்றி கர்னி 

சர் என்றி கர்னி (Sir Henry Lovell Goldsworthy Gurney) மலாயா கம்யூனிச சித்தாந்தங்களையும் தீவிரவாதத்தையும் முறியடித்த பிரித்தானிய ஆணையர் ஆவார். அவர் மலாயாவில் பல சீர்திருத்தங்களைக் கொண்டு வந்தவர். மலாயா கம்யூனிச ஆதரவாளர்களை அழித்தே தீருவேன் என்று உறுதிபூண்டு போராடியவர். 

ஆனால், இறுதியில் கம்யூனிச ஆதரவாளர்களால் 1951-ஆம் ஆண்டு பிரேசர் மலையில் சுட்டுக் கொல்லப்பட்டார். சர் என்றி கர்னியின் கல்லறை கோலாலம்பூர் செராஸ் சாலையில் உள்ளது.

என்றி கர்னி பள்ளிகள்

 என்றி கர்னி பள்ளி, பத்து காஜா, பேராக் (பெண்களுக்கான பள்ளி)
 என்றி கர்னி பள்ளி, தெலுக் மாஸ், மலாக்கா (இணை கல்வி)
 என்றி கர்னி பள்ளி, கோத்தா கினபாலு, சபா (பெண்களுக்கான பள்ளி)
 என்றி கர்னி பள்ளி புஞ்சாக் போர்னியோ, கூச்சிங், சரவாக் (ஆண்களுக்கான பள்ளி)
 என்றி கர்னி பள்ளி, கெனிங்காவு, சபா (ஆண்களுக்கான பள்ளி)

திட்டங்கள்

இந்த மையங்களில் மறுவாழ்வுத் திட்டங்கள் நான்கு நிலைகளாகப் பிரிக்கப்பட்டுள்ளன:

 அறிமுகத் திட்டம்
 புத்தொளி பயிற்சி
 நோக்குநிலை
 மதிப்பீடு
 சுய ஆளுமைத் திட்டம்
 ஆன்மீகத் தொகுதி
 கல்வித் தொகுதி
 ஆலோசனை தொகுதி
 விளையாட்டு மற்றும் பொழுதுபோக்கு தொகுதி
 தொழில் பயிற்சி
 தையல்
 கைவினை
 பத்தீக் துணி நெய்தல்
 சமையல்
 வெளியாவதற்கு முன்னர் தயார்படுத்துதல்

மேற்கோள்

மேலும் காண்க
 மலேசிய கல்வி அமைச்சு
 மலேசிய அரசாங்கம்
 மலேசிய சிறைத் துறை
 மலேசிய திறன் மேம்பாட்டு துறை
 மலேசிய மகளிர், குடும்பம் மற்றும் சமூக மேம்பாட்டு அமைச்சு

வெளி இணைப்புகள்
 "Sekolah Henry Gurney Wanita Batu Gajah" 

மலேசியாவில் கல்வி
மலேசிய சிறைச்சாலைகள்
தேசிய கங்கை நதி வடிநில ஆணையம்

தேசிய கங்கை நதி வடிநில ஆணையம் (National Ganga River Basin Authority) என்பது இந்திய ஜல் சக்தி அமைச்சகத்தின் கீழ் செயல்படும் கங்கை நதிக்கான நிதி, திட்டமிடல், செயல்படுத்தல், கண்காணிப்பு மற்றும் ஒருங்கிணைப்பு அதிகாரத்தைப் பெற்ற ஆணையமாகும். கங்கைக்கு நீர் வழங்கும் வடிநிலத்தை மாசுபாடு அல்லது அதிகப்படியான பயன்பாட்டிலிருந்து பாதுகாப்பதே இந்த அமைப்பின் நோக்கம் ஆகும். சூலை 2014 இல், இந்த அமைப்பானது சுற்றுச்சூழல் மற்றும் வனத்துறை அமைச்சகத்திலிருந்து நீர்வள ஆதாரங்கள், நதிகள் மேம்பாடு மற்றும் கங்கை புத்துயிரூட்டல் அமைச்சகத்திற்கு மாற்றப்பட்டது, முன்பு இது நீர்வள அமைச்சகமாக இருந்தது.

மத்திய அரசு 20 செப்டம்பர் 2016 அன்று வெளியிட்ட அறிவிப்பில், தற்போதுள்ள அமைப்பிற்குப் பதிலாக "கங்கை நதிக்கான தேசியக் குழு (புத்துணர்வு, பாதுகாப்பு மற்றும் மேலாண்மை)" என்ற புதிய அமைப்பை உருவாக்க கங்கை நதி (புத்துயிரூட்டல், பாதுகாப்பு மற்றும் நிர்வாகம்) அதிகாரிகள் ஆணை 2016-இன் கீழ் முடிவு செய்துள்ளது. தற்போதுள்ள தேசிய கங்கை நதி வடிநில ஆணையத்திற்கு பதிலாக, கங்கை நதிப் படுகை தூய்மைப்படுத்துதல் மற்றும் மாசு தடுப்பு மேற்பார்வைக்கு இந்த புதிய அமைப்பு செயல்படும்.

நிறுவப்பட்டது தொடர்பான விவரம் 
இது 20 பிப்ரவரி 2009 அன்று இந்திய அரசால் சுற்றுச்சூழல் பாதுகாப்புச் சட்டம், 1986 இன் பிரிவு 3 (3) இன் கீழ் நிறுவப்பட்டது, இது கங்கையை இந்தியாவின் "தேசிய நதியாக" அறிவித்தது.

கண்ணோட்டம் 
பிரதம மந்திரி ,இந்த அமைப்பின் தலைவராக உள்ளார். மற்ற உறுப்பினர்களில் கங்கை நதியோடு தொடர்புள்ள அமைச்சகங்களின் அமைச்சரவை அமைச்சர்கள் மற்றும் கங்கை நதி பாயும் மாநிலங்களின் முதலமைச்சர்கள் அடங்குவர். கங்கை நதி பாயும் மாநிலங்களான உத்தராகண்ட், உத்தரப்பிரதேசம், பீகார், ஜார்க்கண்ட், மேற்கு வங்கம் போன்ற மாநிலங்களைச் சேர்ந்த முதலமைச்சர்கள் உறுப்பினர்களாக உள்ளனர்.

தேசிய கங்கை நதி வடிநில ஆணையத்தின் முதல் கூட்டம் அக்டோபர் 5,2009 அன்று நடைபெற்றது.

2010 ஆம் ஆண்டு இந்திய மத்திய பட்ஜெட்டில், தேசிய கங்கை நதி வடிநில ஆணையத்திற்கான ஒதுக்கீடு 500 கோடி ரூபாயாக இரட்டிப்பாகியது.

அமைப்பின் உறுப்பினர்கள் 
இந்த அமைப்பில் மொத்தம் 23 உறுப்பினர்கள் உள்ளனர். 23 பேரில் 14 பேர் அரசு துறைகளைச் சேர்ந்தவர்கள், மீதமுள்ள 9 பேர் தன்னார்வ தொண்டு நிறுவனங்களைச் சேர்ந்தவர்கள்.

குழுவின் அரசு உறுப்பினர்கள் 
அரசாங்கத் துறையைச் சேர்ந்த உறுப்பினர்கள் பின்வருமாறு:

இந்தியப் பிரதமர், தலைவர்
சுற்றுச்சூழல் மற்றும் வனங்கள் துறை அமைச்சர் (ஒன்றிய அமைச்சர்)
இந்தியாவின் நிதியமைச்சர்
 நகர்ப்புற வளர்ச்சித்துறை அமைச்சர்
நீர் வள அமைச்சர்
மின்சக்தித்துறை அமைச்சர்
அறிவியல் மற்றும் தொழில்நுட்பத்துறை அமைச்சர்
உத்தராகண்ட் முதலமைச்சர்
உத்தரப் பிரதேச முதலமைச்சர்
பீகார் முதலமைச்சர்
ஜார்கண்ட் முதலமைச்சர்
மேற்கு வங்காளத்தின் முதலமைச்சர்
 சுற்றுச்சூழல் மற்றும் வனங்கள் துறை மாநில அமைச்சர்
 சுற்றுச்சூழல் மற்றும் வனங்கள் அமைச்சகம், செயலாளர்

குழுவின் நிபுணர் உறுப்பினர்கள் 
தன்னார்வ தொண்டு நிறுவனங்களைச் சேர்ந்த உறுப்பினர்கள் பின்வருமாறு: 
 

 ஓய்வு பெற்ற நீதிபதி. கிரிதர் மால்வியா, புரவலர், கங்கா மகாசபா, வாரணாசி.
 சிறீ மோகன் சிங் ராவத் காவ்ன்வாசி, மேனாள் அமைச்சர், உத்தராகண்டம்.
 சிறீ எம். ஏ. சிட்லே, மகாராட்டிரம்.
 முனைவர். புரே லால், இ. ஆ. ப. (ஓய்வு), தில்லி
 சிறீ என். விட்டல், சென்னை

மேற்கோள்கள்

வெளி இணைப்புகள் 

 தேசிய கங்கை நதி வடிநில ஆணையம், இணையதளம்
இந்திய அரசு அமைப்புகள்
சாவோ அறக்கட்டளை

சாவோ அறக்கட்டளை (Tsavo Trust) என்பது ஒரு இலாப நோக்கற்ற வனவிலங்கு பாதுகாப்பு அமைப்பாகும். இது சாவோ கிழக்கு தேசியப் பூங்கா, சாவோ மேற்கு தேசியப் பூங்கா மற்றும் கென்யாவில் உள்ள சையுலி மலை தேசியப் பூங்கா ஆகியவற்றை உள்ளடக்கியது. இந்த அறக்கட்டளை நிசியோகி வா மக்காவு மற்றும் புஷ் பைலட் ரிச்சர்ட் மொல்லர் ஆகியோரால் நிறுவப்பட்டது. அறக்கட்டளையின் ஆரம்ப நோக்கம் வனவிலங்குகளின் பாதுகாப்பு, குறிப்பாக ஆப்பிரிக்க யானைகள் மற்றும் தந்த வர்த்தகத்தைக் குறைப்பதாகும்.  ஜூன் 2014 இல், சாவோ அறக்கட்டளையானது கென்யாவின் சின்னமும் மற்றும் மிகவும் பிரபலமான யானையுமான சடாவோவின் தந்தத்தை வேட்டையாடுபவர்களால் நஞ்சு கலந்தஅம்பினால் கொல்லப்பட்டதை அறிவித்தபோது சர்வதேச கவனத்திற்கு வந்தது.    

சாவோ சுற்றுச்சூழல் அமைப்பு  கொண்டது  அல்லது தெற்கு கென்யாவில் வறண்ட மற்றும் அரை வறண்ட நிலமாகும். இந்த பிராந்தியத்தில் உள்ள தேசியப் பூங்காக்கள் கென்யா வனவிலங்கு சேவையால் நிர்வகிக்கப்படுகின்றன. பூங்காக்களைச் சுற்றி, ஆனால் சாவோ சுற்றுச்சூழல் அமைப்பிற்குள், பல சிறிய நகரங்கள், கிராமங்கள் மற்றும் கால்நடை வளர்ப்புப் பண்ணைகள் உள்ளன. கென்யாவில் உள்ள ஆப்பிரிக்க யானைகளின் மிக அதிகள அளவிலான எண்னிக்கை இந்த அமைப்பில் உள்ளது. இது 2021 இல் 14,964 ஆக இருந்தது. 

சாவோ சுற்றுச்சூழல் அமைப்பில்,  பிராந்தியத்தில் உள்ள மக்களிடையே அதிக வறுமை விகிதம், கல்வி மற்றும் சுகாதாரத்திற்கான மோசமான அணுகல், வாழ்விடத்தின் சீரழிவு, வளங்கள் மீதான இன மோதல், வனவிலங்கு இழப்பு மற்றும் நிதி பற்றாக்குறை இந்த சிக்கல்களைச் சமாளிக்க தொழில்நுட்ப ஆதாரங்கள் போன்ற பல முக்கியமான சிக்கல்கள் உள்ளன . இந்த சூழலில், பல்லுயிரியலைப் பாதுகாப்பது மற்றும் பெரிய சாவோ சுற்றுச்சூழல் அமைப்பில் உள்ள சமூகங்களுக்கு அதிகாரம் அளிப்பதும் சாவோ அறக்கட்டளையின் நோக்கமாகும். கென்யா வனவிலங்கு சேவையின் முக்கிய பங்காளியாக இருந்து, வான்வழி மற்றும் தரை பல்லுயிர் கண்காணிப்பு, வேட்டையாடுதல் மற்றும் பாதுகாப்பு நடவடிக்கைகளுக்கு ஆதரவை வழங்குதல் போன்ற பணிகளை சாவோ அறக்கட்டளை செய்கிறது.  அறக்கட்டளையானது சுற்றுச்சூழல் அமைப்பில் சமூகப் பாதுகாப்புகளை நிறுவுவதற்கு முன்னோடியாக உள்ளது. இது மிகவும் தேவையான சமூக மேம்பாட்டு நன்மைகளை வழங்குகிறது. இதனால் வனவிலங்குகளுக்கான வாழ்விடத்தை அதிகரிக்கிறது.

மேற்கோள்கள்

வெளி இணைப்புகள் 
Tsavo Trust Official Site
Tsavo East National Park 
Tsavo West National Park 
Amboseli National Park
Chyulu Hills National Park 

அரசு சார்பற்ற அமைப்புக்கள்
கென்யா
2024 இஸ்ரேல் மீது ஈரான் தாக்குதல்கள்

13 ஏப்ரல் 2024 அன்று ஈரானிய இராணுவத்தின் ஒரு கிளையான இஸ்லாமிய புரட்சிகர காவலர் படை ஈராக்கில் உள்ள இஸ்லாமிய எதிர்ப்பு,  லெபனான் குழுவான ஹிஸ்புல்லா,  யெமன் ஹூத்திகள் ஆகியவற்றின் ஒத்துழைப்புடன் ஆளில்லாத வானூர்திகள், சீர்வேக ஏவுகணைகள், தொலைதூர ஏவுகணைகள் என்பவற்றின் மூலம் இஸ்ரேலுக்கு எதிராக பதிலடி தாக்குதல்களை நடத்தினர். இந்த தாக்குதலுக்கு Operation True Promise என ஈரான் பெயரிட்டது. ஏப்ரல் 1 அன்று டமாஸ்கஸில் உள்ள ஈரானிய தூதரகம் மீது இஸ்ரேல் குண்டுவீசி தாக்குதல் நடத்தியதற்கு பதிலடியாக இத்தாக்குதல் அமைந்ததாக ஈரான் கூறியது. அத்தாக்குதலில் இரண்டு ஈரானிய ஜெனரல் தர படையதிகாரிகள் கொல்லப்பட்டனர். இந்த தாக்குதல் இசுரேல்-ஹமாஸ் போரின் பக்க விளைவாகப் பார்க்கப்பட்டது. மேலும், இஸ்ரேல் மீதான மறைமுக மோதலில் இருந்து ஈரானின் முதல் நேரடி தாக்குதலாக இது அமைந்துள்ளது.

இவற்றையும் பார்க்க
 2024 ஈரான் மீது இஸ்ரேலிய தாக்குதல்கள்

குறிப்புகள்

உசாத்துணை

வெளி இணைப்புகள் 
 

இசுரேலியப் போர்கள் மற்றும் முரண்பாடுகள்
2023 இசுரேல்-ஹமாஸ் போர்
2024 நிகழ்வுகள்
1971 இந்திய மக்கள் தொகைக் கணக்கெடுப்பு

1971 இந்திய மக்கள் தொகைக் கணக்கெடுப்பு, 1872 முதல் ஒவ்வொரு தசாப்தத்திலும் இந்தியாவில் நடத்தப்படும் மக்கள் தொகைக் கணக்கெடுப்பின் வரிசையில் 11 வது ஆகும்.

இந்தியாவின் மக்கள் தொகை 547,949,809 மக்களாக கணக்கிடப்பட்டது.

மாநில வாரியாக மக்கள் தொகை

தகவல் 
அட்டவணையில் 35 கேள்விகள் இருந்தன.

மேலும் காண்க 

 இந்தியாவின் மக்கள் தொகையியல்

குறிப்புகள்

மேற்கோள்கள்

வெளி இணைப்புகள் 

 
இந்தியாவில் மக்கள் தொகைக் கணக்கெடுப்புகள்
1971
என்றி கர்னி

சர் என்றி கர்னி அல்லது சர் என்றி லோவல் கோல்ட்சுவொர்த்தி கர்னி (மலாய்; ஆங்கிலம்: Sir Henry Lovell Goldsworthy Gurney; சீனம்: 亨利·葛尼) (27 சூன் 1898 - 6 அக்டோபர் 1951) என்பவர் பிரித்தானியப் பேரரசில் முழுவதும் பல்வேறு பதவிகளில் பணியாற்றிய பிரித்தானிய காலனித்துவ நிர்வாகி ஆவார்.

மலாயாவின் கூட்டமைப்பில் உயர் ஆணையராகப் பணியாற்றிய போது, மலாயா அவசரகாலத்தின் போது பொதுவுடைமைக் கிளர்ச்சியாளர்களால் கொல்லப்பட்டார்.

என்றி கர்னி, மலாயாவில் பொதுவுடைமைச் சித்தாந்தங்களையும் தீவிரவாதத்தையும் முறியடித்த பிரித்தானிய ஆணையர் என அறியப்படுகிறார்.. அவர் மலாயாவில் பல சீர்திருத்தங்களைக் கொண்டு வந்தவர். மலாயாவில் பொதுவுடைமை ஆதரவாளர்களை அழித்தே தீருவேன் என்று உறுதிபூண்டு போராடியவர் என்றும் அறியப்படுகிறார்.

பொது

அக்டோபர் 1, 1948-இல், மலாயாவின் உயர் ஆணையராக நியமிக்கப்பட்டார். மலாயா அவசரகாலம் தொடங்கிய நேரத்தில்தான் என்றி கர்னி தன் பதவியை ஏற்றுக்கொண்டார். அடுத்த மூன்று ஆண்டுகளில் அவர் மலாயாவில் பிரித்தானியக் கொள்கையின் தலைமை நிர்வாகியாகப் பணியாற்றினார்.

படுகொலை

1951-ஆம் ஆண்டு அக்டோபர் 6-ஆம் தேதி, மலாயா பொதுவுடைமை கட்சியைச் சேர்ந்த பொதுவுடைமை கிளர்ச்சியாளர்களின் பதுங்கு தாக்குதலில் என்றி கர்னி கொல்லப்பட்டார். அந்த நேரத்தில் அவர் பிரேசர் மலைக்கு அருகே உள்ள கோலா குபு பாரு சாலை, 90.4-ஆவது கி.மீட்டரில் இருந்த ஓய்வு விடுதிக்குச் சென்று கொண்டிருந்தார்.

மலாயா பொதுவுடைமை கட்சியின் தலைவர் சின் பெங்கின் கூற்றுப்படி, "பதுங்கியிருந்து தாக்குவது வழக்கமான ஒன்று; அது தற்செயலாக நடந்த ஒரு கொலை நடவடிக்கை; இறந்தவர்களில் மலாயாவின் உயர் ஆணையரும் ஒருவராக இருந்தார் என்பதை செய்தி அறிக்கைகளின் மூலமாகத்தான் மலாயா பொதுவுடைமை கட்சியினரும் அறிந்து கொண்டனர்" என அவர் கூறினார்.

என்றி கர்னியின் கல்லறை

கர்னியின் இறுதிச் சடங்குகள் 8 அக்டோபர் 1951 அன்று நடந்தது. அவர் கோலாலம்பூர் செராஸ் சாலையில் உள்ள செராஸ் போர் கல்லறையில் அடக்கம் செய்யப்பட்டார். இறுதி ஊர்வலத்தில் ஆயிரக்கணக்கான மக்கள் கலந்து கொண்டனர்.
என்றி கர்னியின் கல்லறை  செராஸ் போர் கல்லறையில் இன்னும் உள்ளது.

மலாக்கா. சிரம்பான், கோலாலம்பூர் மற்றும் சிங்கப்பூர் ஆகிய நகரங்களில் உள்ள கர்னி சாலைகள் எனும் அவரின் பெயரால் அழைக்கப்படுகின்றன. பேராக்கில் உள்ள பெக்கான் குர்னி என்ற நகரமும் அவரின் பெயரால் அழைக்கப்படுகிறது. அத்துடன் பினாங்கில் உள்ள பிரபலமான கர்னி டிரைவ் எனும் சுற்றுவட்டம்; மற்றும் மலாக்கா தெலுக் மாஸ் நகரில் உள்ள என்றி கர்னி பள்ளியும் அவரின் பெயரால் பெயரிடப்பட்டுள்ளன.

மேலும் காண்க 
 சின் பெங்
 பிரேசர் மலை
 மலாயா கூட்டமைப்பு
 மலாயா அவசரகாலம்
 பிரித்தானிய மலாயா

மேற்கோள்கள்

வெளி இணைப்புகள்

‎

1898 பிறப்புகள்‎‎
1951 இறப்புகள்
பிரித்தானிய மலாயா‎
மலேசியாவில் நிகழ்வுகள்
மலேசியாவில் படுகொலைகள்‎
மலேசியாவில் பொதுவுடைமை‎
2024 ஈரான் மீது இஸ்ரேலிய தாக்குதல்கள்

19 ஏப்ரல் 2024 அன்று இசுரேலிய வான்படை ஈரானுக்குள் இருக்கும் வான் பாதுகாப்பு வசதியை குறிவைத்து வான்வழித் தாக்குதல்களை நடத்தியது. மட்டுப்படுத்தப்பட்ட வான்வழித் தாக்குதல்கள் மத்திய ஈரானில் உள்ள இசுபகானுக்கு அருகிலுள்ள ஒரு விமானத் தளத்தில் உள்ள வான் பாதுகாப்பு ரேடார் தளத்தை குறிவைத்தன. செயற்கைக்கோள் படங்கள்அடிப்படையில் நில வான் ஏவுகணைத் தொகுதி சேதமடைந்ததாக அல்லது அழிக்கப்பட்டதாக தெரிவிக்கின்றன.  அடித்தளத்திற்கு பெரிய சேதம் எதுவும் இல்லை. இஸ்ரேலில் ஈரானிய நடத்திய ஆளில்லாத வானூர்தி, ஏவுகணை தாக்குதல்களுக்கு பதில் தாக்குதலாக இது நடத்தப்பட்டது.

இவற்றையும் பார்க்க 
 இசுரேல்-ஹமாஸ் போர்

உசாத்துணை 

இசுரேலியப் போர்கள் மற்றும் முரண்பாடுகள்
2024 நிகழ்வுகள்
தொலைதூர ஏவுகணை

ஒரு தொலைதூர ஏவுகணை என்பது ஒரு வகை ஏவுகணை ஆகும். இது ஒரு இலக்கை நோக்கி வெடியுளையினைச் செலுத்த எறிகணை இயக்கத்தைப் பயன்படுத்துகிறது. குறுகிய தூர ஏவுகணைகள் பொதுவாக பூமியின் வளிமண்டலத்தில் இருக்கும். அதே சமயம் மிகப் பெரிய ஏவுகணைகள் வெளி-வளிமண்டலத்தில் இருக்கும். மிகப்பெரிய தொலைதூர ஏவுகணைகள் முழு சுற்றுப்பாதையில் பறக்கும் திறன் கொண்டவை. இந்த ஆயுதங்கள் சீர்வேக ஏவுகணைகளில் இருந்து வேறுபட்ட வகையைச் சேர்ந்தவை, அவை காற்றியக்கவியல் மூலம் இயக்கப்பட்டு வழிநடத்தப்பட்டு வளிமண்டலத்தில் கட்டுப்படுத்தப்படுகின்றன.

வரலாறு 
ஒரு நவீன, முன்னோடி தொலைதூர ஏவுகணை ஏ-4 ஆகும். இது 1930 கள் மற்றும் 1940 களில் வெர்னர் வான் பிரவுனின் வழிகாட்டுதலின் கீழ் நாட்சி ஜெர்மனியால் உருவாக்கப்பட்ட வி-2 என பொதுவாக அறியப்பட்டது. வி-2 இன் முதல் வெற்றிகரமான ஏவுதல் அக்டோபர் 3, 1942 இல் இடம்பெற்றது. செப்டம்பர் 6, 1944 இல்  பாரிசுக்கு எதிராக அது செயல்படத் தொடங்கியது. அதைத் தொடர்ந்து இரண்டு நாட்களுக்குப் பிறகு லண்டன் மீது தாக்குதல் நடத்த பயன்படுத்தப்பட்டது. இரண்டாம் உலகப் போரின் முடிவில் மே 1945 இல் ஐரோப்பாவில் 3,000 இற்கும் மேற்பட்ட வி-2 கள் ஏவப்பட்டன.

இவற்றையும் பார்க்க 
ஏவுகணை
பேரழிவு ஆயுதம்

குறிப்புகள்

உசாத்துணை 

Needham, Joseph (1986). Science and Civilization in China: Volume 5, Chemistry and Chemical Technology, Part 7, Military Technology; the Gunpowder Epic. Taipei: Caves Books.

மேலும் படிக்க 
 Bath, David W. Assured Destruction: Building the Ballistic Missile Culture of the U.S. Air Force (Naval Institute Press, 2020) online book review

வெளி இணைப்புகள் 
Missile Threat: A Project of the Center for Strategic and International Studies

சீனக் கண்டுபிடிப்புக்கள்
ஏவுகணைகள்
உர்ஃபி ஜாவெத்

உர்ஃபி ஜாவெத் (Urfi Javed) (அக்டோபர் 15, 1997) ஓர் இந்திய தொலைக்காட்சி நடிகை மற்றும் சமூக ஊடகங்கள் வாயிலாக பரவலாக அறியப்படுகிறவர். இந்தி திரையுலகில் 2016-ல் இந்தி நாடகத் தொடர் ஒன்றில் அறிமுகமான இவர், சந்திர நந்தினி தொடரின் மூலம் பிரபலமானார். அதன் பிறகு தொடர்ச்சியாக சில நாடகத் தொடர்களில் நடித்து வந்த இவர், கடந்த 2021-ம் ஆண்டு இந்தி ஓடிடி தளத்தில் ஒளிபரப்பான,  ஊட் நிறுவனம் தயாரித்த பிக் பாஸ்-1 ல் கலந்துகொண்டு மேலும் பிரபலமானார்.

ஆரம்ப கால வாழ்க்கை
இவர் லக்னோவின் சிட்டி மாண்டிசோரி பள்ளியில் தனது கல்வியை முடித்தார் மற்றும் லக்னோவின் அமிட்டி பல்கலைக்கழகத்தில் வெகுஜன தகவல் தொடர்பு (mass communication) பட்டப்படிப்பை முடித்தார். நடிகையாக பணியாற்றுவதற்கு முன்பு, டெல்லியில் உதவி ஆடை வடிவமைப்பாளராகவும் பணியாற்றினார்.

தொழில்

ஜாவெத் 2016 முதல் 2017 வரை ஒலிபரப்பான,  சோனி தொலைக்காட்சியின் படே பாய்யா கி துல்ஹனியா என்ற  நகைச்சுவை நாடகத் தொடரில் அவ்னி பந்த் என்ற கதாப்பாத்திரத்தில் தோன்றினார். இவர் ஸ்டார் ப்ளஸின் சந்திர நந்தினியில் சாயாவாக நடித்தார். பின்னர், அவர் ஸ்டார் ப்ளஸின் மெரி துர்காவில் ஆர்த்தியாக நடித்தார்.

மேற்கோள்கள்

புற இணைப்புகள் 

இந்திய தொலைக்காட்சி நடிகைகள்
1997 பிறப்புகள்
வாழும் நபர்கள்
பாலித்த தெவரப்பெரும

பாலித்த குமார தெவரப்பெரும (Palitha Kumara Thewarapperuma, ; 3 மே 1960 – 16 ஏப்ரல் 2024) இலங்கை அரசியல்வாதி ஆவார். இவர் 2010 முதல் 2020 வரை களுத்துறை மாவட்ட தேர்தல் தொகுதியின் நாடாளுமன்ற உறுப்பினராக இருந்தவர். இவர் மைத்திரிபால சிறிசேனவின் அரசில் ஒரு துணை அமைச்சராகப் பணியாற்றினார்.

வாழ்க்கைக் குறிப்பு 
தெவரப்பெரும 1960 மே 3 அன்று இலங்கையில் (அப்போது சிலோன் என்று அழைக்கப்பட்டது) பிறந்தார். இவர் களுத்துறை மாவட்டத்தின் மத்துகமை பிரதேசத்தின்  உள்ள ஆனந்த சாஸ்த்திரலய தேசிய பாடசாலையில் கற்றார்.

தெவரப்பெரும மத்துகமை பிரதேச சபையின் ஐக்கிய தேசியக் கட்சி உறுப்பினராக அரசியலில் பிரவேசித்தார். 2002 ஆம் ஆண்டு அந்த சபையின் தலைவராக இருந்தார். சில காலம் களுத்துறை மாவட்டத்தைப் பிரதிநிதித்துவப்படுத்தும் மேற்கு மாகாண சபை உறுப்பினராகவும் இருந்தார்.

2010 ஆம் ஆண்டு நாடாளுமன்றத்திற்கு பிரவேசித்த நிலையில் 2020 ஆம் ஆண்டு வரை  நாடாளுமன்ற உறுப்பினராக பதவி வகித்தார். நல்லாட்சி அரசாங்கத்தின் கீழ் 2015 முதல் 2019 வரை சமூக வலுவூட்டல் துணை அமைச்சர், நிலையான அபிவிருத்தி, வனவிலங்கு மற்றும் பிரதேச அபிவிருத்தி துணை அமைச்சர் மற்றும் உள்துறை, வடமேற்கு மாகாண அபிவிருத்தி மற்றும் கலாசார அலுவல்கள் துணை அமைச்சர் போன்ற பல்வேறு பதவிகளை வகித்துள்ளார்

தெவரப்பெரும அமிதா நலிங்கனி அமரதுங்கவை மணந்து இரண்டு பிள்ளைகளைப் பெற்றிருந்தார். இவர் பௌத்த மதத்தைச் சேர்ந்தவர்.

அவர் ஏப்ரல் 16, 2024 அன்று மின்சாரம் தாக்கி இறந்தார்.

மேற்கோள்கள் 

1960 பிறப்புகள்
2024 இறப்புகள்
இலங்கை அரசியல்வாதிகள்
இலங்கை பௌத்தர்கள்
சிங்கள அரசியல்வாதிகள்
இலங்கையின் 14வது நாடாளுமன்ற உறுப்பினர்கள்
இலங்கையின் 15வது நாடாளுமன்ற உறுப்பினர்கள்
இலங்கையின் துணை அமைச்சர்கள்
இருபத்தொராம் நூற்றாண்டு இலங்கை அரசியல்வாதிகள்
விடத்தல்தீவு சமர்

விடத்தல்தீவு சமர் (Battle of Vidattaltivu) என்பது இலங்கையின் விடத்தல்தீவு நகரத்தின் மீது இலங்கை இராணுவத்தின் 58 ஆவது படைப் பிரிவினருக்கும் தமிழீழ விடுதலைப் புலிகளுக்கும் இடையில் நடந்த ஒரு சமாரகும். இலங்கை உள்நாட்டுப் போரின் போது நான்காம் ஈழப் போரின் வடக்கு போரின் ஒரு பகுதியாக 2008 சூலை 16 அன்று இந்த சமர் நடந்தது. இந்தச் சமரில் 58 வது படைப்பிரிவின் வெற்றி பெற்றதன் மூலமாக 21 ஆண்டுகள் கழித்து இந்த நகரம் முதன்முதலாக இலங்கை இராணுவத்தின் கட்டுப்பாட்டிற்குள் கொண்டுவரப்பட்டது. இலங்கையின் பாதுகாப்பு அமைச்சின் கூற்றுப்படி, இந்த நகரம் புலிகளின் கடல் நடவடிக்கைகளுக்குப் பயன்படுத்தப்பட்ட முதன்மை தளமாக இருந்தது. மேலும்  அவர்களின் தளவாட மையமாகவும் செயல்பட்டது, இராணுவத்தால் இந்த நகரம் கைப்பற்றப்பட்டது என்பது புலிகளுக்கு ஒரு "மோசமான அடி" எனப்பட்டது.

மேற்கோள்கள் 

2008 இல் இலங்கை
நான்காம் ஈழப்போர்
ஏவுகணைப் பாதுகாப்பு

ஏவுகணைப் பாதுகாப்பு என்பது ஒரு முறை, ஆயுதம் அல்லது தொழில்நுட்பம் ஆகும். இது கண்டறிதல், கண்காணித்தல், இடைமறித்தல், தாக்கும் ஏவுகணைகளை அழித்தல் ஆகிய செயற்பாடுகளில் ஈடுபட்டுள்ளது. அணு ஆயுதம் ஏந்திய கண்டம் விட்டு கண்டம் பாயும் ஏவுகணைகளுக்கு  எதிரான பாதுகாப்பாகக் கருதப்பட்ட அதன் பயன்பாடு குறுகிய தூர அணுசக்தி அல்லாத தந்திரோபாய,  அரங்க ஏவுகணைகளை உள்ளடக்கியதாக விரிவுபடுத்தப்பட்டுள்ளது.

சீனா, பிரான்ஸ், இந்தியா, ஈரான், இஸ்ரேல், இத்தாலி, உருசியா, தைவான், இங்கிலாந்து, அமெரிக்கா ஆகிய நாடுகள் இத்தகைய வான் பாதுகாப்பு அமைப்புகளை உருவாக்கியுள்ளன.

இவற்றையும் பார்க்க 
செயற்கைக்கோள் எதிர்ப்பு ஆயுதம்

உசாத்துணை

நூல் பட்டியல்
Nicole C. Evans, "Missile Defense: Winning Minds, Not Hearts", Bulletin of the Atomic Scientists, September/October 2004.
Daniel Möckli, "US Missile Defense: A Strategic Challenge for Europe", CSS Analyses in Security Policy no. 12, April 2007.
Ishmael Jones, The Human Factor: Inside the CIA's Dysfunctional Intelligence Culture, New York: Encounter Books (2010) (). Missiles intelligence.

வெளி இணைப்புகள் 
Missile Threat – CSIS Missile Defense Project
U.S. Ballistic Missile Defense  A primer from the Council on Foreign Relations
Steven Donald Smith, Missile Defense Program Moves Forward, 2006.
Missile Defense: The First Seventy Years 

ஏவுகணைகள்
செயற்கைக்கோள் எதிர்ப்பு ஆயுதம்

செயற்கைக்கோள் எதிர்ப்பு ஆயுதங்கள் (anti-satellite weapons) என்பது உத்தி அல்லது  தந்திரோபாய நோக்கங்களுக்காக செயற்கைக்கோள்களை செயலிழக்கச் செய்ய அல்லது அழிக்க வடிவமைக்கப்பட்ட விண்வெளி ஆயுதங்கள் ஆகும். இதுவரை எப்போரிலும் எந்த செயற்கைக்கோள் எதிர்ப்பு ஆயுதங்களும் பயன்படுத்தப்படவில்லை என்றாலும், ஒரு சில நாடுகள் (சீனா, இந்தியா, உருசியா, அமெரிக்க ஐக்கிய நாடுகள்) தங்கள் செயற்கைக்கோள் எதிர்ப்பு ஆயுத திறன்களை நிரூபிக்க தங்கள் சொந்த செயற்கைக்கோள்களை வெற்றிகரமாக சுட்டு வீழ்த்தியுள்ளன. செயலிழந்த செயற்கைக்கோள்களை அகற்றவும் செயற்கைக்கோள் எதிர்ப்பு ஆயுதங்கள் பயன்படுத்தப்பட்டுள்ளன.

இவற்றையும் பார்க்க 
 விண்வெளிக் கழிவு
 விண்வெளிப் போர்
தொலைதூர ஏவுகணை எதிர்ப்பு ஏவுகணை

உசாத்துணை

வெளி இணைப்புகள் 

செயற்கைக் கோள்கள்
தொலைதூர ஏவுகணை எதிர்ப்பு ஏவுகணை

தொலைதூர ஏவுகணை எதிர்ப்பு ஏவுகணை (anti-ballistic missile) என்பது தொலைதூர ஏவுகணைகளை எதிர்கொள்ள வடிவமைக்கப்பட்ட, ஒரு நில வான் ஏவுகணை ஆகும். தொலைதூர ஏவுகணைகள் அணு, இரசாயன, உயிரியல் அல்லது  வழக்கமான வெடியுளையை ஒரு தொலைதூர பறப்புப் பாதையில் செலுத்தப் பயன்படுத்தப்படுகின்றன. "தொலைதூர ஏவுகணை எதிர்ப்பு ஏவுகணை" என்பது எந்தவொரு தொலைதூர ஏவுகணை அச்சுறுத்தலையும் இடைமறித்து அழிக்க வடிவமைக்கப்பட்ட ஒரு அமைப்பிற்கான பொதுவான சொல் ஆகும். இருப்பினும், இது  கண்டம் விட்டு கண்டம் பாயும் ஏவுகணைகளை எதிர்கொள்ள வடிவமைக்கப்பட்ட முறைக்குப் பயன்படுத்தப்படுகிறது.

இவற்றையும் பார்க்க 
 ஏவுகணைப் பாதுகாப்பு
 அணு ஆயுதப்போர் நடவடிக்கை

குறிப்புகள்

வெளி இணைப்புகள் 

Article on Missile Threat Shift to the Black Sea region
Video of the Endo-Atmospheric Interceptor missile system test by India 
Video of the Exo-Atmospheric interceptor missile system test by India
Center for Defense Information
Federation of American Scientists
MissileThreat.com
Stanley R. Mickelson Safeguard complex
History of U.S. Air Defense Systems

உருசியக் கண்டுபிடிப்புகள்
ஏவுகணைகள்
அதிமீயொலி ஆயுதம்

அதிமீயொலி ஆயுதம் என்பது  ஒலியின் வேகத்தை விட 5 முதல் 25 மடங்கு அல்லதுவினாடிக்கு 1 முதல் 5 மைல்கள் (1.6 முதல் 8.0 கிமீ/வி) வரையிலான அதிமீயொலிவேகத்தில் பயணிக்கும் திறன் கொண்ட ஆயுதம் ஆகும்.

அத்தகைய வேகத்திற்குக் கீழேயுள்ள ஆயுதங்கள் குறைஒலிவேகம் அல்லது மீயொலிவேகம் என வகைப்படுத்தப்படும். அதே நேரத்தில் அத்தகைய வேகத்திற்கு மேல் செல்லும்போது, வளிமண்டலத்தின் மூலக்கூறுகள்  அயனிமமாகப் பிரிந்து, கட்டுப்பாட்டையும் தகவல்தொடர்பையும் கடினமாக்குகிறது.

பல வகையான அதிமீயொலி ஆயுதங்கள் உள்ளன:

அதிமீயொலி சறுக்கு வாகனம்
 அதிமீயொலி சீர்வேக ஏவுகணை
 அதிவேகத்தை அடைய மீத்திமிசுத்தாரை போன்ற காற்றை சுவாசிக்கும் இயந்திரங்களைப் பயன்படுத்தும் அதிமீயொலி வானூர்தி 
 பீரங்கியால் ஏவப்பட்ட, வழிகாட்டப்பட்ட எறிகணைகளை சுடும் ஆயுதங்கள்

இவற்றையும் பார்க்க 
 சீர்வேக ஏவுகணை
 மீஉயர் அதிர்வெண் வானூர்தி

உசாத்துணை 

எறியும் ஆயுதங்கள்
தெம்பே யானை பூங்கா

தெம்பே யானை பூங்கா (Tembe Elephant Park) என்பது தென்னாப்பிரிக்காவின் குவாசுலு-நதால் பகுதியிலுள்ள மாபுடாலாந்தில் அமைந்துள்ள 30 012 ஹெக்டேர் பரப்பளவில் அமைந்துள்ள விளையாட்டு இருப்பு ஆகும். இது என்துமோ விளையாட்டு வனச்சரகம் அருகில் உள்ளது. இந்த பூங்கா தெம்பே பழங்குடி ஆணையம் மற்றும் ''எசிம்வெலோ வனவிலங்கு பாதுகாப்பு அமைப்பால் உருவாக்கப்பட்டது.

மபுடாலாந்து மற்றும் தெற்கு மொசாம்பிக் இடையே இடம்பெயர்ந்த யானைகளைப் பாதுகாப்பதற்காக 1983 இல் இது நிறுவப்பட்டது. இந்த யானைகள் மொசாம்பிக்கில் உள்நாட்டுப் போரின் போது வேட்டையாடப்பட்டது. எனவே பூங்கா 1991 இல் மட்டுமே பொதுமக்களுக்கு திறக்கப்பட்டது. இப்போது பூங்காவில் 250 யானைகள் உள்ளன. அவை உலகிலேயே பெரியவை. தெற்கு அரைக்கோளத்தில் வாழும் மிகப்பெரிய யானையான ஐசிலோ 2014 இல் இறந்தது 

இதே குழுவில் இருந்த மேலும் 200 யானைகள் மொசாம்பிக்கில் உள்ள மபுடோ யானைகள் காப்பகத்தில் வாழ்கின்றன. 340 க்கும் மேற்பட்ட பறவை இனங்கள் இந்தப் பூங்காவில் பதிவு செய்யப்பட்டுள்ளன. இந்த பூங்கா உசுத்து- தெம்பே-புட்டி பாதுகாப்புப் பகுதியில் சேர்க்கப்பட உள்ளது.

மேற்கோள்கள்

வெளி இணைப்புகள் 
 Tembe Elephant Park
 Ezemvelo KZN Wildlife
 Tembe Wilderness Trust
 Tembe Live WebCam

Coordinates on Wikidata
வனவிலங்கு பாதுகாப்பு வலயங்கள்
ஆஃபினியம் கார்போநைட்ரைடு

ஆஃபினியம் கார்போநைட்ரைடு (Hafnium carbonitride) என்பது Hf2CN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். ஆஃபினியம், கார்பன், நைட்ரசன் ஆகிய தனிமங்கள் சேர்ந்து இந்த அதி உயர் வெப்பநிலை பீங்கான் கலப்பு எதிர் மின்னயனிச் சேர்மம் உருவாகிறது. 

மூலக்கூறு இயக்கவியல் கணக்கீடுகள் HfCN (குறிப்பாக HfC0.75N0.22 கட்டம்) 4,110 ± 62 °செல்சியசு (4,048–4,172 °செல்சியசு, 7,318–7,542 °பாரங்கீட்டு, 4,43 °பாரங்கீட்டு, 4,321–4,445 கெல்வின்) கொதிநிலையை கொண்டிருப்பதாக கூறுகிறது. இது எந்தப் பொருளுக்குமான கொதிநிலையை விட மிகவும் அதிகமாகும். செயற்கை நரம்பியல் வலையமைப்பு இயந்திரக் கற்றலை அடிப்படையாகக் கொண்ட மற்றொரு அணுகுமுறையும் இதேபோன்ற அளவுகளையே சுட்டிக் காட்டியது. HfC0.76N0.24. 2020 ஆம் ஆண்டில் நடத்தப்பட்ட சோதனையும்  4,000 °செல்சியசு (7,230 °பாரங்கீட்டு; 4,270 கெல்வின்) என குறிப்பிட்டு  2015 ஆம் ஆண்டில் பயன்படுத்தப்பட்ட அணுவியல் உருவகப்படுத்துதல் முறை மூலம் செய்யப்பட்ட முந்தைய கணிப்புகளை உறுதிப்படுத்தும் உருகுநிலையை உறுதி செய்துள்ளது.

பண்புகள்
HfCxN1−x பின்வரும் பண்புகளை உடையதாக மதிப்பிடப்பட்டது
வெப்பக் கடத்துதிறன்
 19–24 W·m−1·K−1 அறை வெப்பநிலையில்,
 32–39 W·m−1·K−1 உயர்வெப்பநிலை மற்றும் அதிகரித்த நைட்ரசன் இருப்பு.
மின்கடத்துதிறன் மற்றும் மின்தடைத்திறன்: (149×104)–(213×104) Ω−1 மீ−1
நெகிழ்வெல்லை: 2000 பாகை செல்சியசு (3630 பாரங்கீட்டு, 2270 கெல்வின்)
இணைவு வெப்பம்:150கிலோயூல்/மோல் (36கிலோகலோரி/மோல்)
 வளைவு வலிமை:
 638 ± 28 மெகா பாசுக்கல் அறை வெப்பநிலையில்,
 324 மெகா பாசுக்கல் 1000 பாகை செல்சியசு வெப்பநிலையில்,
 139 மெகா பாசுக்கல் 1600 பாகை செல்சியசு வெப்பநிலையில்,
 100 மெகா பாசுக்கல் 2000 பாகை செல்சியசு வெப்பநிலையில்,
முறிவுக்கடினத்தன்மை:6.73 ± 0.07 மெகாபாசுக்கல் மீ1/2, 4.7 ± 0.3 மெகாபாசுக்கல் மீ1/2
விக்கர்சு கடினத்தன்மை:19.08 கிகாபாசுக்கல் (2,767,000 சதுர அங்குலத்திற்கு பவுண்டுகள்), 21.3 ± 0.55 கிகாபாசுக்கல் (3,090,000 சதுர அங்குலத்திற்கு பவுண்டுகள்)

மேற்கோள்கள்

ஆஃபினியம் சேர்மங்கள்
கார்பைடுகள்
நைட்ரைடுகள்
கலப்பு எதிர்மின்னயனி சேர்மங்கள்
உருகாப் பொருட்கள்
அணிச்சல் எண்

கணிதத்தில் அணிச்சல் எண் அல்லது கேக் எண் (cake number)  என்பது, ஒரு முப்பரிமாண கனசதுரத்தைச் சரியாக  n தளங்களைக்கொண்டு பிரிக்கக்கூடிய பகுதிகளின் அதிகபட்ச எண்ணிக்கையைக் குறிக்கும் எண்ணாகும். இவ்வெண்,  Cn எனக் குறிக்கப்படுகிறது. பிரிக்கப்படும் ஒவ்வொரு பகுதியும், கனசதுர வடிவ அணிச்சல் ஒன்றை கத்தியால் வெட்டக் கிடைக்கும் துண்டுகளை ஒத்தமையும் என்பதால் இந்த எண் அணிச்சல் எண் என அழைக்கப்படுகிறது. அணிச்சல்.  சோம்பேறி உணவுவழங்குவோனின் தொடர்வரிசைக்கு ஒத்த முப்பரிமாண எண்ணாக அணிச்சல் எண் அமைகிறது.

 எனில்,  Cn  இன் மதிப்புகள்:
 .

வாய்பாடு 
n இன் தொடர் பெருக்கம் n!]];
ஈருறுப்புக் குணகங்கள்: 
கனசதுரத்தை வெட்டும் தளங்களின் எண்ணிக்கை: n எனில்,

n-வது அணிச்சல் எண் கீழ்வரும் வாய்பாட்டால் தரப்படுகிறது:

பண்புகள்
 சோம்பேறி உணவுவழங்குவோனின் தொடர்வரிசைக்கு ஒத்த முப்பரிமாண எண்ணாக அணிச்சல் எண் அமைகிறது.
மேலும், அடுத்தடுத்த இரு அணிச்சல் எண்களின் வித்தியாசங்கள், சோம்பேறி உணவுவழங்குவோனின் தொடர்வரிசையில் அமைகின்றன.

பெர்னூலியின் முக்கோணத்தின் நான்காவது நிரலின் உறுப்புகள் (k = 3),  n  ( n ≥ 3) வெட்டுக்களால் கிடைக்ககூடிய அணிச்சல் எண்களைத் தருகின்றன. 

பாஸ்கலின் முக்கோணத்தின் ஒவ்வொரு நிரையின் முதல் நான்கு உறுப்புகளின் கூட்டுத்தொகை காண்பதன்மூலம் பெறலாம்:
{| class="wikitable" style="text-align:right;"
!  !! 0 !! 1 !! 2 !! 3
! rowspan="11" style="padding:0;"| !! Sum
|-
! style="text-align:left;"|1
| 1 || — ||  — ||  — ||   1
|-
! style="text-align:left;"|2
| 1 || 1 ||  — ||  — ||   2
|-
! style="text-align:left;"|3
| 1 || 2 ||  1 ||  — ||   4
|-
! style="text-align:left;"|4
| 1 || 3 ||  3 ||  1 ||   8
|-
! style="text-align:left;"|5
| 1 || 4 ||  6 ||  4 ||  15
|-
! style="text-align:left;"|6
| 1 || 5 || 10 || 10 ||  26
|-
! style="text-align:left;"|7
| 1 || 6 || 15 || 20 ||  42
|-
! style="text-align:left;"|8
| 1 || 7 || 21 || 35 ||  64
|-
! style="text-align:left;"|9
| 1 || 8 || 28 || 56 ||  93
|-
! style="text-align:left;"|10
| 1 || 9 || 36 || 84 || 130
|}

மேற்கோள்கள்

வெளி இணைப்புகள்

முழுஎண் தொடர்வரிசைகள்
இயங்குபடம் உள்ள கட்டுரைகள்
இப்ராகிம் பூங்கா

இப்ராகிம் பூங்கா (Ibrahim Park) இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்திலுள்ள திருச்சிராப்பள்ளி நகரின் மையப் பகுதியில் உருவாக்கப்பட்டுள்ள மக்கள் பயன்பாட்டிற்கான ஒரு பூங்காவாகும். 1928 ஆம் ஆண்டு முதல் 1931 ஆம் ஆண்டு  வரை திருச்சிராப்பள்ளி நகராட்சியின் தலைவராக பதவியிலிருந்த எம். கே. முகம்மது இப்ராகிம் ராவுத்தர் பொதுமக்கள் பயன்பாட்டிற்கு, தானமாகக் கொடுத்த இந்த இடத்தில் பூங்கா கட்டப்பட்டு, அவரது நினைவாக 'இப்ராகிம் பூங்கா' என, பெயர் சூட்டப்பட்டது.

அமைவிடம் 
திருச்சிராப்பள்ளியில் () என்ற புவியியல் ஆள்கூறுகள் கொண்டு இப்பூங்கா உருப்பெற்றுள்ளது. வணிகம் சார்ந்த சூழல் மிகுந்த மேலப்புலிவார் சாலையில் பூங்கா அமைந்துள்ளது.

நிருவாகம் 
திருச்சிராப்பள்ளி மாநகராட்சியால் பூங்கா நிருவகிக்கப்படுகிறது.

மேற்கோள்கள் 

திருச்சி மாவட்ட சுற்றுலாத் தலங்கள்
வருமானம் மற்றும் செல்வத்தின் மறுபகிர்வு

வருமானம் மற்றும் செல்வத்தின் மறுபகிர்வு (Redistribution of income and wealth) என்பது வருமானம் மற்றும் அசையும் சொத்துக்கள், அசையா சொத்துகளை சில நபரிடம் இருந்து பிற நபர்களுக்கு பகிர்ந்து அளிக்கும் முறையாகும். வருமானம் மற்றும் செல்வத்தின் மறுபகிர்வு என்பது சட்ட விதிகளின் மூலம் வரிவிதிப்பு, பொதுநலன், பொதுச் சேவைகள், நிலச்சீர்திருத்தம்,  பணவியல் கொள்கைகள், சொத்துப் பறிமுதல், விவாகரத்து அல்லது சித்திரவதைச் சட்டம் போன்ற சமூகப் கட்டமைப்பு முறையின் மூலம் சில தனிநபர்களிடமிருந்து வருமானம் மற்றும் அசையும் சொத்துகள் அசையா சொத்துக்களை பகிர்ந்தளிக்கும் முறையை குறிக்கிறது. இந்த சொல் பொதுவாக தேர்ந்தெடுக்கப்பட்ட நபர்களுக்கு இடையே இல்லாமல் பொருளாதாரம் முழுவதும் மறுபகிர்வு செய்வதைக் குறிக்கிறது.
அரசியல் மெய்யியல்

வரலாறு
பண்டைய காலங்களில், அரண்மனை பொருளாதாரம் என்ற பெயரில் மறுபகிர்வு நடைமுறையில் இருந்தது.

பொருளாதார அமைப்பின் பங்கு
பல்வேறு வகையான பொருளாதார அமைப்புகள், அவற்றின் ஆரம்ப மறுபகிர்வு எவ்வளவு சமமற்றவை என்பதைப் பொறுத்து, வருமானத்தை மறுபகிர்வு செய்வதை நோக்கமாகக் கொண்ட பல்வேறு அளவிலான இடையூறுகளைக் கொண்டுள்ளன.

தடையற்றச்சந்தை (Free-market) முதலீட்டாளர்களின் பொருளாதாரம் அதிக அளவு வருமான மறுபகிர்வுகளைக் கொண்டுள்ளன.

இருப்பினும், ஜப்பானின் அரசாங்கம் மிகக் குறைவான மறுபகிர்வில் ஈடுபட்டுள்ளது, ஏனெனில் அதன் ஆரம்ப ஊதிய விநியோகம் மேற்கத்திய பொருளாதாரங்களை விட மிகவும் சமமாக உள்ளது.

அதே போல், முன்னாள் சோவியத் யூனியன் மற்றும் கிழக்குப் பகுதியின்  சமூகவுடைமைவாதிகள்  (Socialist) திட்டமிடப்பட்ட பொருளாதாரங்கள், தனியாரின் மூலதனம் மற்றும் நிலவருமானம் கட்டுப்படுத்தப்பட்டதால், மிகக் குறைவான வருமான மறுபகிர்வுகளைக் கொண்டிருந்தன.

விரும்பிய திறமையான வருவாய் மற்றும் வளங்களின் மறுபகிர்வை அடைவதற்கு 
மேற்கூறிய, திருப்தி அளிக்கிற பல்வேறு பொருளாதார மாதிரிகள் மற்றும் அனுமானங்கள் இருப்பினும், அரசாங்கத்தின் ஒரே வழி முதலில் வருவாய் விநியோகத்தை மாற்றியமையதாகும்.

மறுபகிர்வு பற்றிய பார்வைகள் எவ்வாறு உருவாகிறது 
ஒரு நபர் இருக்கும் சூழல், மறுபகிர்வு கொள்கைகள் மீதான அவர்களின் பார்வையை பாதிக்கலாம். எடுத்துக்காட்டாக, அமெரிக்கர்கள் மற்றும் ஐரோப்பியர்கள் இருவரும் மேற்கத்திய நாகரீகத்தைப் பின்பற்றுபவர்களாக  இருந்த போதிலும், மறுபகிர்வு கொள்கைகளில் ஒரே மாதிரியான கருத்துக்களைக் கொண்டிருக்கவில்லை.

வளரும் நாடுகளில் சமத்துவமின்மை
1970 களின் முற்பகுதியில் பல வளரும் நாடுகளுக்குள் அதிக சமத்துவமின்மை இருப்பது, தொடர்ந்து வறுமையுடன் இருப்பது கவனத்தை ஈர்க்கத் தொடங்கியது.

மறுவிநியோகத்தின் நவீன வடிவங்கள் 
செல்வத்தின் மறுபகிர்வு மற்றும் அதன் நடைமுறைப்படுத்தும் முறை என்பது சமூக விதிமுறைகளில் மாற்றம் கொண்டு வருதல், அரசியல் மற்றும் கலாச்சாரத்தின் தொடர்ச்சியான பரிணாம வளர்ச்சி ஆகியவைகளை உள்ளடக்கியதாக இருக்கிறது.

வளர்ந்த நாடுகளில் வருமான சமத்துவமின்மை என்பது கடந்த சில ஆண்டுகளாக விவாதத்திற்குறிய பிரச்சினையாக மாறியுள்ளது.

நோக்கங்கள்
வருமான மறுபங்கீட்டின் நோக்கங்கள் பொருளாதார ஸ்திரத்தன்மை மற்றும் சமூகத்தின் குறைந்த பணக்கார உறுப்பினர்களுக்கான வாய்ப்பை அதிகரிப்பதாகும்.

மேற்கோள்கள்
பிரகாஷ் ஜாதவ்

பிரகாஷ் ஆர் ஜாதவ் (Prakash R Jadhav) நாக்பூர் மாவட்டத்தைச் சேர்ந்த சிவசேனா அரசியல்வாதி ஆவார். இவர் இந்தியாவின் 14-ஆவது மக்களவை உறுப்பினராக இருந்தார். சுபோத் மோஹிதே மக்களவை உறுப்பினர் பதவியிலிருந்தும் மற்றும் சிவசேனா கட்சியை விட்டும் விலகி காங்கிரசில் இணைந்த பிறகு, சிவசேனா அரசியல் கட்சியின் உறுப்பினராக ராம்டெக் தொகுதியை பிரதிநிதித்துவப்படுத்தினார்.

வகித்த பதவிகள் 

 2007: 14வது மக்களவைக்கு தேர்ந்தெடுக்கப்பட்டார்
 2018: நாக்பூர் தலைவராக நியமிக்கப்பட்டார், சிவசேனா

மேற்கோள்கள்

வெளி இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்
நாக்பூர் மாவட்ட நபர்கள்
சிவ சேனா அரசியல்வாதிகள்
14வது மக்களவை உறுப்பினர்கள்
வாழும் நபர்கள்
ஆர்எஸ்-28 சர்மட்

ஆர்எஸ்-28 சர்மட் (RS-28 Sarmat, நேட்டோ அறிக்கையிடல் பெயர்: SS-X-29 அல்லது SS-X-30) என பெரும்பாலும் ஊடகங்களில் சாத்தான் II என்று குறிப்பிடப்படும் இது மூன்று நிலைகள் கொண்ட மேக்யேவ் ஏவூர்தி வடிவமைப்பு பணியகத்தினால் தயாரிக்கப்பட்ட,  உருசிய களஞ்சிய அடிப்படையிலான, திரவ-எரிபொருள், அதிமீயொலி சறுக்கு வாகன திறன், பகுதியளவு சுற்றுப்பாதை குண்டுவீச்சு அமைப்பு திறன் கொண்ட அதி பாரிய கண்டம் விட்டு கண்டம் பாயும் ஏவுகணை ஆகும்.  இது உருசியாவின் ஆயுதக் களஞ்சியத்தில் உள்ள சோவியத் கால ஆர்-36எம் கண்டம் விட்டு கண்டம் பாயும் ஏவுகணைகளை மாற்றும் நோக்கத்துடன் உருவாக்கப்பட்டவை.

ஏவுகணை அதிகாரப்பூர்வமாக செப்டம்பர் 2023 இல் போர் சேவையில் நுழைந்ததுடன், இது உலகின் மிக நீண்ட தூர, மிகவும் சக்திவாய்ந்த கண்டம் விட்டு கண்டம் பாயும் ஏவுகணை அமைப்பாகும்.

உசாத்துணை

வெளி இணைப்புகள் 

 RS-28
 

ஏவுகணைகள்
எட்வர்ட் ஜென்ட்

சர் எட்வர்ட் ஜென்ட் (மலாய்; ஆங்கிலம்: Sir Edward James Gent) (28 அக்டோபர் 1895 - 4 ஜூலை 1948) என்பவர் 1946 இல் மலாயா ஒன்றியத்தின் முதல் ஆணையர்; மலாயா ஐக்கிய இராச்சியத்தின் முதல் உயர் ஆணையர் ஆவார். அத்துடன் மலாயாவில் இரு வகையான ஆணையர் பதவிகளை வகித்த முதலும் கடைசியுமான ஆணையரும் இவரே ஆவார்.

மலாயாவில் முதன்முதலில் உருவான மலாயா விடுதலை எழுச்சியைத் தடுப்பதற்கு பிரித்தானிய அரசாங்கம் மேற்கொண்ட முயற்சிகளுக்கு இவர் மிகவும் பிரபலமாக அறியப்படுகிறார். அந்த விடுதலை எழுச்சியானது மலாயா அவசர காலத்தில், மலாயா பொதுவுடைமை கட்சியின் தலைமையில் நடந்தது. இருப்பினும் அந்த விடுதலை எழுச்சியின் முதல் ஆண்டில் இவர் ஓர் விமான விபத்தில் காலமானார்.

பொது
இத்தாலியில், முதலாம் உலகப் போரில் ஐக்கிய இராச்சியத்தின் தரைப்படையில் பணியாற்றினார். அந்தப் போரில் அவர் இரண்டு முறை காயமடைந்தார். அவரின் சிறப்பான போர்க் காலப் பங்களிப்புகளுக்காக அவருக்கு 1917-இல் இராணுவ விருதும்; 1919-இல் சிற்ப்பு இராணுவ விருதும் வழங்கப்பட்டன.

இவர் மலாயா ஒன்றியத்தில் நியமிக்கப்பட்ட முதல் ஆணையர் ஆவார். 1 ஏப்ரல் 1946-இல் கோலாலம்பூரில், மலாயா ஒன்றியம் அமைக்கப்படுவதில் இவர் ஒரு முக்கிய நபராக விளங்கினார்.

பணிநீக்கம்

மலாயா கூட்டமைப்புக்குப் பதிலாக மலாயா ஒன்றியம் கலைக்கப்பட்டது. அதன் பின்னர், எட்வர்ட் ஜென்ட் மலாயாவுக்கான உயர் ஆணையராகப் பதவி உயர்த்தப்பட்டார். ஆனால் அவர் நீண்ட காலம் அந்தப் பதவியை வகிக்கவில்லை. 

அவர் இலண்டனில் இருந்த தலைமை அலுவலகத்தால் பணிநீக்கம் செய்யப்பட்டார்; மற்றும் மலாயா அவசர காலத் தொடக்கத்தில், 29 சூன் 1948-இல், அவர் இலண்டனுக்கு திரும்ப அழைக்கப்பட்டார். தென்கிழக்கு ஆசியாவிற்கான பிரித்தானிய தலைமை ஆணையர் மால்கம் மெக்டொனால்டு (Malcolm MacDonald), தலைமை அலுவலகத்திற்கு கொடுத்த நெருக்குதல்களினால் எட்வர்ட் ஜென்ட் பணிநீக்கம் செய்யப்பட்டதாக அறியப்படுகிறது.

ரப்பர் தோட்டங்கள் மீது தாக்குதல்கள்

மலாயா அவசர கால நிலை அமல்படுத்துவதற்கு முன், மலாயாவின் மலாயா பொதுவுடைமை கட்சியினால் எந்தவித அச்சுறுத்தலும் இல்லை என்று எட்வர்ட் ஜென்ட் நம்பினார். அந்த வகையில், மலாயா பொதுவுடைமை கட்சிக்கு எதிராக தீவிரமாகச் செயல்பட மறுத்துவிட்டார். 

மலாயா பொதுவுடைமை ஆதரவாளர்கள், முதன்முதலாக மலாயா ரப்பர் தோட்டங்கள் மீது தாக்குதல்களை நடத்தியபோது, 1948 ​​ஜூன் 16 அன்று பேராக் மற்றும் ஜொகூர் பகுதிகளில் மட்டும் மலாயா அவசரகால நிலையை அறிவித்தார். எட்வர்ட் ஜென்டின் இந்தச் செய்லபாடு மலாயாவின் ரப்பர் தோட்டக்காரர்களுக்கு ஏமாற்றத்தை அளித்தது. 

இதைத் தொடர்ந்து மறுநாள், மலாயாவின் ஆங்கில நாளேடான 'ஸ்ட்ரெய்ட்ஸ் டைம்ஸ்' (Straits Times) தனது முதல் பக்கச் செய்தியில் "ஆட்சி செய்; இல்லையென்றால் வெளியேறு" (Govern or Get Out) என்று எழுதியது. மறுநாள் மலாயா முழுமைக்கும் மலாயா அவசரகால நிலையை விரிவுபடுத்த ஜென்ட் கட்டாயப் படுத்தப்பட்டார்.

இறப்பு

இலண்டனுக்குத் திரும்ப அழைக்கப்பட்ட ஒரு வாரத்திற்குப் பிறகு, ஜென்ட், அரச பிரித்தானிய வான்படையின் அவ்ரோ யார்க் போக்குவரத்து வானூர்தியில் ஐக்கிய இராச்சியத்திற்குத் திரும்பிக் கொண்டிருந்தார். 

அப்போது, ​​வடக்கு இலண்டனின் நார்த்வுட் அருகே இசுகாண்டிநேவியன் வானூர்திச் சேவையின் டக்ளஸ் டிசி-6 ரக வானூர்தியுடன் ஜென்ட் பயணம் செய்த வானூர்தி மோதியது.  அந்த விபத்தில் அவருடன் மற்றும் 39 பேர் உயிரிழந்தனர்.

 |
 |

மேலும் காண்க 
 மலாயா ஒன்றியம்
 மலாயா பொதுவுடைமை கட்சி
 மலாயா கூட்டமைப்பு
 மலாயா அவசரகாலம்
 மலாயாவின் ஐக்கிய இராச்சிய உயர் ஆணையர்கள்

மேற்கோள்கள்

வெளி இணைப்புகள்

1895 பிறப்புகள்‎‎
1948 இறப்புகள்
பிரித்தானிய மலாயா‎ 
மலேசியாவில் நிகழ்வுகள்‎ 
மலேசியாவில் பொதுவுடைமை‎
சமாரியம்(III) சல்பைடு

சமாரியம்(III) சல்பைடு (Samarium(III) sulfide) என்பது Sm2S3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். சமாரியமும் கந்தகமும் சேர்ந்து இந்த அருமண் சேர்மம் உருவாகிறது. சமாரியம்(III) சல்பைடு சேர்மத்தில் சமாரியம் +3 என்ற ஆக்சிசனேற்ற நிலையிலும் கந்தகம் -2 என்ற ஆக்சிசனேற்ற நிலையிலும் உள்ளன.

தயாரிப்பு
சமாரியம் உலோகத்தை கந்தகத்துடன் சேர்த்து சூடாக்குவது சமாரியம்(III) சல்பைடை உருவாக்குவதற்கான ஒரு வழியாகும். ஒரு மெல்லிய படலமாக இதை உருவாக்கும் மற்றொரு வழி சமாரியம்(III) குளோரைடு டார்டாரிக் அமில அணைவுச் சேர்மத்தை சோடியம் தயோசல்பேட்டில்  ஊறவைப்பது ஆகும்.

பண்புகள்
குறைந்த வெப்பநிலை α வடிவம் செஞ்சாய்சதுர படிக அமைப்பில் படிகமாகிறது. a=7.376, b=3.9622 c=15.352 Å என்ற அலகு செல் அளவுரு பரிமாணங்களையும் 448.7 Å3 என்ற பரும அளவையும் இப்படிகம் கொண்டுள்ளது. Sm8S12 என்ற அலகு ஒவ்வொன்றிலும் நான்கு வாய்பாட்டு அலகுகள் உள்ளன. இச்சேர்மத்தின் அடர்த்தி 5.88 கிலோ/லிட்டருக்கு வெளிவருகிறது. திண்மமாக உள்ள போது இரண்டு வகையான சமாரியம் ஒருங்கிணைப்புகள் காணப்படுகின்றன. இருமுனையுடைய முக்கோணப் பிரமிடில் சுற்றி கந்தகத்துடன் எட்டு ஒருங்கிணைக்கப்பட்ட பிணைப்பு, ஏழு மடிப்புகளுடன் மூடிய சிதைந்த எண்முக அமைப்பு என்பன அந்த இரண்டு வகையான சமாரிய ஒருங்கிணைப்புகளாகும். இந்த அமைப்பு மற்ற எளிய அருமண் தனிமங்களின் சல்பைடுகளை போல உள்ளது. 

சமாரியம்(III) சல்பைடு 1.7 எலக்ட்ரான் வோல்ட்டு ஆற்றல் இடைவெளியைக் கொண்ட ஒரு குறைக்கடத்தி ஆகும். உயர் பகுதி மின்முனைகளில் ஒரு மெல்லிய படலமாக, சமாரியம்(III) சல்பைடு ஒரு மீமின்தேக்கி மின்கடத்தாப் பொருளாக ஆராய்ச்சியில் உள்ளது. ஒரு கிராமுக்கு 360 பாரட்கள் வரை குறிப்பிட்ட கொள்ளளவும்  கொண்டுள்ளது.

தொடர்புடைய சல்பைடுகள்
சமாரியம் மோனோசல்பைடும் (SmS) கலப்பு இணைதிற Sm3S4 சேர்மமும் இதனுடன் 
தொடர்புடைய சல்பைடுகளாகும். இவையும் குறைக்கடத்திகளாகும். KSm2CuS6 என்பது ஓர் அடுக்கு நான்கிணைய சல்பைடு ஆகும்.

மேற்கோள்கள்

சமாரியம் சேர்மங்கள்
சல்பைடுகள்
ராயூ

ராஜூ அல்லது ராயூ என்னும் இயக்கப் பெயரால் அறியப்படும் அம்பலவாணர் நேமிநாதன் (30 மே 1961 – 25 ஆகத்து 2002) என்பவர் இலங்கை, போராளி அமைப்பான தமிழீழ விடுதலைப் புலிகள் இயக்கத்தின் முன்னணி உறுப்பினராக இருந்தவர்.

நேமிநாதன் 1961 ஆம் ஆண்டு, மே 30 அன்று பிறந்தார். இவர் யாழ்ப்பாண மாவட்டம், சுன்னாகம், எர்லாலை தெற்கைச் சேர்ந்தவர்.

நேமிநாதன் 1983 ஆம் ஆண்டில் நடந்த கறுப்பு யூலை கலவரத்திற்குப் பின்னர் விடுதலைப் புலிகள் அமைப்பில் இணைந்து ராயூ என்ற இயக்கப் பெயரைப் பெற்றார். ராயூ விடுதலைப் புலிகளின் பொறியியல் படையின் தலைவராக பணியாற்றினார். இவர் விடுதலைப் புலிகளின் தலைவர் வே. பிரபாகரனுடன் நெருக்கமாக இருந்ததாகக் கூறப்படுகிறது. இவர் காலாட் படை பிரிவான சிறுத்தை அதிரடிப்படையின் சிறப்பு தளபதியாக இருந்தார். மேலும் கிட்டு படையணியின் தலைமை தொழில்நுட்ப அதிகாரியாகவும் இருந்தார். புலிகளின் பீரங்கிப் பிரிவை உருவாக்க ராயூ உதவியாக இருந்தார். இலங்கை இராணுவம் ராயூவை இரகசியமாக கொல்ல பலமுறை முயன்றது.

புற்றுநோயால் பாதிக்கப்பட்ட, ராயூ  வன்னியிலிருந்து மலேசியாவுக்கு படகு மூலம் அழைத்துச் செல்லப்பட்டார். இவர் 2002 ஆகத்து 25 அன்று மலேசியாவில் இறந்தார். இவரது மரணத்திற்குப் பின் கர்னலாக பதவி உயர்வு அளிக்கப்பட்டது.

மேற்கோள்கள்

வெளி இணைப்புகள் 
 
 
 

இலங்கையின் வட மாகாண நபர்கள்
விடுதலைப் புலிகளின் போராளிகள்
2002 இறப்புகள்
1961 பிறப்புகள்
தைட்டானியம் முச்சல்பைடு

தைட்டானியம் முச்சல்பைடு (Titanium trisulfide) என்பது TiS3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். தைட்டானியமும் கந்தகமும் சேர்ந்து இச்சேர்மம் உருவாகிறது. இதன் வாய்பாட்டு அலகில் ஒரு Ti4+  நேர்மின் அயனியும், ஒரு S2− எதிர்மின் அயனி மற்றும் ஒரு S22− அயனிகள் உள்ளன. 

TiS3 ஓர் அடுக்கு படிக அமைப்பைக் கொண்டுள்ளது. இந்த அடுக்குகள் ஒன்றுக்கொன்று பலவீனமாக பிணைக்கப்பட்டுள்ளன. ஒரு பிசின் நாடாவைக் கொண்டு இதை அடை அடையாக உரித்தெடுக்கலாம். உரித்தெடுத்த இச்செதில்கள் அதிமெல்லிய திரிதடையங்களில் பயன்படுத்தப்படுகின்றன.

தயாரிப்பு
நுண்படிக இழை அளவிலான தைட்டானியம் முச்சல்பைடை 500 பாகை செல்சியசு வெப்பநிலையில் அதிகப்படியான கந்தகத்தை கடத்தும் வாயுவாகப் பயன்படுத்தி வேதியியல் ஆவி போக்குவரத்து முறை மூலம் படிகமாக வளர்க்கலாம்.

பண்புகள்

தைட்டானியம் முச்சல்பைடு 1 எலக்ட்ரான் வோல்ட்டு மறைமுக ஆற்றல் இடைவெளி  கொண்ட n-வகை குறைக்கடத்தி ஆகும். இதன் தனி அடுக்குகள் TiS அணுச் சங்கிலிகளால் ஆனவை. எனவே இவை திசையொவ்வா பண்புகளைக் கொண்டுள்ளது. இவற்றின் பண்புகள் சமதளத்தில் உள்ள நோக்குநிலையைப் பொறுத்து அமைகிறது. எடுத்துக்காட்டாக, இதே மாதிரியில், எலக்ட்ரான் இயக்கம் 80 செமீ2/(V·s) b-அச்சிலும், 40 செ.மீ2/(V·s) a-அச்சிலும் இருக்கின்றன.

மேற்கோள்கள்

தைட்டானியம் சேர்மங்கள்
சல்பைடுகள்
பெர்னூலியின் முக்கோணம்

பெர்னூலியின் முக்கோணம் (Bernoulli's triangle) என்பது ஈருறுப்புக் குணகங்களின்  பகுதிக்கூட்டுத்தொகைகளாலான  வரிசைகளைக்கொண்ட ஒரு முக்கோணவடிவ அமைப்பாகும்.  n ஒரு எதிர்மமில்லா முழுவெண்;  k, பூச்சியத்திற்கும் n க்கும் இடைப்பட்ட ஏதாவதொரு முழுவெண் எனில், பெர்னூலி முக்கோணத்தின் n ஆவது நிரை மற்றும் k ஆவது நிரலில் அமையும் உறுப்பு கீழுள்ளதாக இருக்கும்:

அதாவது, n ஆவது வரிசையிலுள்ள முதல் k உறுப்புகளின் கூடுதலாக இருக்கும்.  பெர்னூலியின் முக்கோணத்தின் துவக்கத்திலமையும் சில வரிசைகள்:

 

பாஸ்கலின் முக்கோணம் போலவே பெர்னூலியின் முக்கோணத்திலும் ஒரு வரிசையிலுள்ள ஒரு உறுப்பானது அதற்கு முந்தைய வரிசையின் இரு உறுப்புகளின் கூட்டுத்தொகையாக அமையும். ஆனால் இவ்விதி, வரிசையின் இறுதி உறுப்புக்குப் பொருந்தாது. இறுதி உறுப்பானது, அதற்கு முந்தைய வரிசையின் இறுதி உறுப்பைப் போல இருமடங்காக இருக்கும். எடுத்துக்காட்டாக,  என்பது n வரிசை மற்றும் k நிரலிலுள்ள உறுப்பு எனில்:

பெர்னூலியின் முக்கோணத்திலிருந்து பெறப்பட்ட தொடர்வரிசைகள்

பாஸ்கலின் முக்கோணம் மற்றும் அதைப்போன்ற உருவாக்கப்பட்ட எண் முக்கோணங்களைப் போலவே, பெர்னூலியின் முக்கோணத்திலும் மூலைவிட்டப் பாதையிலமையும் உறுப்புகளின் கூட்டுத்தொகைகளானது பிபொனாச்சி எண்களாக இருக்கும்.

பெர்னூலியின் முக்கோணத்தின் மூன்றாவது நிரல் (k = 2), ஒரு முக்கோண எண் + 1 ஆக இருக்குமென்பதால், அந்நிரலானது n   வெட்டுக்களுக்கான சோம்பேறி உணவுவழங்குவோனின் தொடர்வரிசையாக இருக்கும் (n ≥ 2). 

நான்காவது நிரல் (k = 3),  n  வெட்டுக்களுக்கான அணிச்சல் எண்களின் தொடர்வரிசையாக இருக்கும் (n ≥ 3).

ஐந்தாவது நிரல் (k = 4),  n + 1 புள்ளிகளுக்கு ஒரு வட்டத்தைப் பிரிக்கக்கூடிய அதிகபட்சப் பகுதிகளின் எண்ணிக்கையைத் தருகிறது (n ≥ 4).

பொதுவாக, (k + 1) வது நிரலானது, -பரிமாண () மீத்தளங்களால், k-பரிமாண வெளியில் உருவாகும் பகுதிகளின் அதிகபட்சப் பகுதிகளின் எண்ணிக்கையைத் தரும் ( n ≥ k) 

மேலும் இந்நிரலானது,n + 1 என்ற நேர்ம முழுவெண்ணின்  k + 1 அல்லது அதற்கும் குறைந்த வரிசைப்படுத்தப்பட்ட பிரிவினைகளைக் கொண்ட  தொகுப்புகளின் என்ணிக்கையைத் தரும்.

மேற்கோள்கள்

வெளியிணைப்புகள் 
 பெர்னூலியின் முக்கோணத்திலிருந்து பெறப்பட்ட தொடர்வரிசைகள், நேரிணைய எண்வரிசை கலைக்களஞ்சியம்: https://oeis.org/A008949.

எண் முக்கோணங்கள்
லிமோனீன்

லிமோனீன் (Limonene) என்பது நிறமற்ற நீர்ம அலிபாடிக் ஐதரோகார்பன் ஆகும். வளைய மோனோடெர்பீன் வகை சேர்மம் என இது வகைப்படுத்தப்பட்டுள்ளது. சிட்ரசு வகை பழங்களின் தோலை ஆவியாக்கும்போது கிடைக்கும் எண்ணெயில் முக்கிய அங்கமாக லிமோனீன் உள்ளது.  ஆரஞ்சின் வாசனையாக இயற்கையில் பொதுவாகக் காணப்படும் (+)-  ஐசோமர், உணவு உற்பத்தியில் ஒரு சுவை முகவர் ஆகும். இது வேதித் தொகுப்பில் கார்வோனின் முன்னோடியாகவும், துப்புரவு பொருட்களில் புதுப்பிக்கத்தக்க அடிப்படையிலான கரைப்பானாகவும் பயன்படுத்தப்படுகிறது. குறைந்தளவில் பொதுவான (-)- ஐசோமர், கர்ப்பூரத் தைலம் போன்ற வாசனையைக் கொண்டுள்ளது, மேலும் இது பாரசீக சீரகம், வெந்தயம் மற்றும் பெர்கமாட் ஆரஞ்சு போன்ற தாவரங்களில் காணப்படுகிறது.

வேதி வினைகள் 
லிமோனீன் ஒப்பீட்டளவில் நிலையான மோனோடர்பீன் மற்றும் இதனை சிதைவு இல்லாமல் வடிகட்டலாம், இருப்பினும் உயர்ந்த வெப்பநிலையில் அது ஐசோபிரீனை உருவாக்குகிறது .  இது ஈரமான காற்றில் எளிதில் ஆக்ஸிஜனேற்றப்பட்டு கார்வோல், கார்வோன் மற்றும் லிமோனென் ஆக்சைடை உருவாக்குகிறது.   கந்தகத்துடன், இது பி -சைமீனுக்கு டீஹைட்ரஜனேற்றத்திற்கு உட்படுகிறது. 

லிமோனீன் பொதுவாக (R′-enantiomer) என காணப்படுகிறது, ஆனால் 300 டிகிரி செல்சியஸில் ரேசிமைஸ் செய்யப்படுகிறது. கனிம அமிலத்துடன் சூடாக்கப்படும்போது, லிமோனீன் ஐசோமெரைஸ் செய்து இணைந்த டைன் α-டெர்பினீனாக மாறுகிறது (இது எளிதில் பி-சைமனேவாகவும் மாற்றப்படலாம். இந்த ஐசோமெரைசேஷனுக்கான சான்றுகளில் α-டெர்பினீன் சேர்க்கைகள் மற்றும் மெலிக் அன்ஹைட்ரைடு ஆகியவற்றுக்கு இடையில் டைல்ஸ்-ஆல்டர் சேர்க்கைகள் உருவாகின்றன.

இரட்டைப் பிணைப்புகளில் ஒன்றில் தேர்ந்தெடுக்கப்பட்ட முறையில் எதிர்வினையை ஏற்படுத்த முடியும். நீரற்ற ஹைட்ரஜன் குளோரைடு மாற்றப்படாத ஆல்கீனில் முன்னுரிமை அளிக்கிறது, அதே நேரத்தில் சி. பி. பி. ஏ உடன் எபோக்சிடேஷன் ட்ரைசப்ஸ்டிடியூட்டட் ஆல்கீனில் நிகழ்கிறது.

மற்றொரு செயற்கை முறையில் மார்கோவ்னிகோவ் ட்ரைஃப்ளோரோஅசிடிக் அமிலத்தைச் சேர்ப்பதைத் தொடர்ந்து அசிட்டேட்டின் நீராற்பகுப்பு டெர்பைனோலை அளிக்கிறது.

லிமோனீனை மிகவும் கார்வோன் பயன்படுத்தப்படும் மாற்றம் கார்வோனாக மாற்றுவதாகும். மூன்று-படி எதிர்வினை முக்கோண மாற்றப்பட்ட இரட்டைப் பிணைப்பின் குறுக்கே நைட்ரோசில் குளோரைடின் ரெஜியோசெலெக்டிவ் சேர்த்தலுடன் தொடங்குகிறது. இந்த இனம் பின்னர் ஒரு தளத்துடன் ஆக்சைமாக மாற்றப்படுகிறது, மேலும் ஹைட்ராக்சிலமைன் அகற்றப்பட்டு கீட்டோன் கொண்ட கார்வோன் உருவாகிறது.

உயிரியக்கவியல் 
இயற்கையில், ஜெரானைல் பைரோபாஸ்பேட் லிமோனீன் உருவாகிறது, இது ஒரு நெரில் கார்போகேஷன் அல்லது அதற்கு சமமான சுழற்சி மூலம் காட்டப்பட்டுள்ளது. இறுதி கட்டம் நேர்மின் அயனியிலிருந்து ஒரு புரோட்டனை இழந்து ஆல்கீனை உருவாக்குகிறது.

மேலும் காண்க
 ஆவி எண்ணெய்
 பிசின்

மேற்கோள்கள்

புற இணைப்புகள்

 Mass spectrum of limonene
 Description of -limonene on the International Chemical Safety Cards
 -Limonene information from the United States Environmental Protection Agency
தையீன்கள்
ஐசோபுரோப்பீனைல் சேர்மங்கள்
வளைய எக்சீன்கள்
கரைப்பான்கள்
ஒற்றை டெர்பீன்கள்
பூச்சிக்கொல்லிகள்
நீரகக்கரிமக் கரைப்பான்கள்
சுவைமணங்கள்
அரியானா உருது அகாதமி

இந்தியாவின் அரியானா மாநில அரசால் 1985 ஆம் ஆண்டில் நிறுவப்பட்ட அரியானா உருது அகாடமியின் (Haryana Urdu Akademi) நோக்கம் அரியானா மாநிலத்தில் உருது மொழியை மேம்படுத்துவதாகும்.

செயல்பாடுகள் 
அகாதமியின் செயல்பாடுகளில் கருத்தரங்குகள், நிகழ்வுகளை ஏற்பாடு செய்வது (எ. கா. முஷைராஸ்) மற்றும் பத்திரிகைகள் மற்றும் புத்தகங்களை வெளியிடுவது ஆகியவை அடங்கும். அரியானாவில் உருது மொழிக்கு உதவித்தொகை மூலம் அரியானாவின் கலாச்சாரத்திற்கு பங்களிப்பு செய்ததற்காக இலக்கிய விருதுகளையும் அகாதமி வழங்குகிறது. தேசிய ஹாலி விருது மற்றும் மாநில விருதுகள் (முன்ஷி குமானி லால் விருது) (iii) குன்வர் மொஹிந்தர் சிங் பேடி சஹார் விருது மற்றும் (iii) சுரேந்திர பண்டிட் சோஸ் விருது ஆகியவை இதில் அடங்கும். அகாடமி உருது மொழியில் பட்டயப் படிப்பையும் வழங்குகிறது 

அகாதமியால் வெளியிடப்பட்ட குறிப்பிடத்தக்க புத்தகங்களில் ஜெகன் நாத் ஆசாத் எழுதிய 'தமீர்-இ-யாஸ்', ஜாவேத் வஷிஷ்த் எழுதிய ஹரியானவி பிரிஜ் கே மேக் மலஹார், காஷ்மீரி லால் ஜாகிர் எழுதிய 'ஜவஹர் லால் நேரு அப்னி தெஹ்ரீரோன் கி ரோஷினி மே, ராஜ் நரேன் ராஸ் எழுதிய 'கவாஜா அகமது அப்பாஸ்-இஃப்கார், கஃப்தார் கிர்தார்' போன்ற படைப்புகள் அடங்கும்.அகாடமியின் வெளியீடுகள்

அகாதமி 2020 செப்டம்பரில் நிறுவப்பட்ட ஒரு பொது நூலகத்தைக் கொண்டுள்ளது.

வெளி இணைப்புகள்

மேற்கோள்கள் 

உருது மொழி
குள்ள வெள்ளைக் கண்ணி

குள்ள வெள்ளைக் கண்ணி (Pygmy white-eye-கெலியா இசுகுவாமிப்ரான்சு) என்பது ஒரு பறவைச் சிற்றினமாகும். இது வெள்ளைக் கண்ணி குடும்பமான ஜோசுடெரோபிடேவினை சார்ந்தது.

பரவலும் வாழிடமும் 
குள்ள வெள்ளைக் கண்ணி வடக்கு போர்னியோவின் மலைக் காடுகள் மற்றும் கீழ் மலைக் காடுகளில் மட்டுமே காணப்படும் அகணிய உயிரி.

நடத்தை 
இது சிறிய பெர்ரி, பழங்கள், விதைகள் மற்றும் பூச்சிகளை உண்கிறது. இவை 4 முதல் 8 பறவைகள் கொண்ட சிறிய மந்தைகளாகக் காணப்படும். வெள்ளைக் கண்ணிகள், கொக்கு-புறாக்கள் உட்படப் பிற பறவைகளுடன் இறை தேடும் போது காணப்படும். இக்குழுவில் யுகினா மற்றும் எர்போர்னிசுகள் காணப்படும்.

மேற்கோள்கள் 

வெள்ளைக் கண்ணிகள்
பிரகாச கரிச்சான்

பிரகாச கரிச்சான் (Shining drongo-டைக்ரூரசு அட்ரிப்பென்னிசு) என்பது திக்ரூரிடே குடும்பத்தைச் சேர்ந்த ஒரு பறவை சிற்றினமாகும். இது ஆப்பிரிக்க வெப்பமண்டல மழைக்காடுகளைத் தாயகமாகக் கொண்டது. இந்த சிற்றினம் மிகப் பெரிய வாழிட வரம்பைக் கொண்டுள்ளது. எனவே இவை தீவாய்ப்புக் கவலை குறைந்த இனமாக வகைப்படுத்தப்பட்டுள்ளது.

மேற்கோள்கள் 

கரிச்சான்கள்
ஆப்பிரிக்கப் பறவைகள்
இருபாசுபரசு நாற்குளோரைடு

இருபாசுபரசு நாற்குளோரைடு (Diphosphorus tetrachloride) என்பது P2Cl4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். டைபாசுபரசு டெட்ராகுளோரைடு என்ற பெயராலும் அழைக்கப்படும் இச்சேர்மம் நிறமற்ற நீர்மமாகக் காணப்படுகிறது. அறைவெப்பநிலைக்கு அருகில் இருபாசுபரசு நாற்குளோரைடு சிதைவடைகிறது. காற்றில் தீப்பிடித்து எரியவும் செய்கிறது.

தயாரிப்பு
கீழ்கண்ட வினையின் வழியாக 1910 ஆம் ஆன்டில் கௌதியர் இருபாசுபரசு நாற்குளோரைடு சேர்மத்தை தயாரித்தார்:

2 PCl3 +  H2  →  P2Cl4 + 2 HCl

மேம்படுத்தப்பட்ட தயாரிப்பு முறையானது பாசுபரசு முக்குளோரைடுடன் தாமிரத்தைச் சேர்த்து  ஆவியாக்குவதை உள்ளடக்கியதாகும்:

2 PCl3 +  2 Cu  →  P2Cl4 + 2 CuCl

வினைகள்
அறை வெப்பநிலைக்கு அருகில் இருபாசுபரசு நாற்குளோரைடு சிதைவடைந்து பாசுபரசு முக்குளோரைடையும் பாசுபரசு மோனோகுளோரைடையும் கொடுக்கிறது:

 P2Cl4 → PCl3  +  1/n [PCl]n

வளையயெக்சீனுடன் சேர்ந்து மாறுபக்க-C6H10-1,2-(PCl2)2 சேர்மத்தைக் கொடுக்கிறது.

மேற்கோள்கள்

பாசுபரசு குளோரைடுகள்
பாசுபரசு(II) சேர்மங்கள்